3. การประกอบธุรกิจของแต่ละกลุ่มธุรกิจ

บริษัทฯ และบริษัทย่อย
ประกอบธุรกิจเกี่ยวกับการลงทุนพัฒนาและดำเนินธุรกิจโรงแรมที่สอดคล้องกับทำเล สถานที่ตั้ง
และกลุ่มเป้าหมาย เป็นธุรกิจหลัก โดยมีธุรกิจอื่นได้แก่ ธุรกิจอาคารสำนักงาน และศูนย์การค้า
เป็นต้น ประเภทของธุรกิจต่าง ๆ มีดังนีน้

ธุรกิจโรงแรม

(1) ลักษณะธุรกิจและการบริการ รายละเอียดธุรกิจของบริษัทฯ และบริษัทย่อยมีดังนี้

โรงแรม แกรนด์ ไฮแอท เอราวัณ กรุงเทพ

Grand Hyatt Erawan Bangkok

ประเภท โรงแรมระดับ 5 ดาว

ที่ตั้ง สี่แยกราชประสงค์ ถนนราชดำริ

จำนวนห้องพัก 380 ห้อง

บริการ ห้องจัดเลี้ยง ห้องประชุม - the residence

  ห้องพัก สปาสไตล์รีสอร์ท – i.sawan Residential Spa & Club

  ห้องอาหาร Erawan Tea Room, Spasso

เปิดดำเนินการ ปี 2534

บริหารงานโดย Hyatt International Corporation

ดำเนินการโดย บริษัท โรงแรม เอราวัณ จำกัด (มหาชน)

โรงแรม เจ ดับบลิว แมริออท กรุงเทพ

JW Marriott Bangkok Hotel

ประเภท โรงแรมระดับ 5 ดาว

ที่ตั้ง ถนนสุขุมวิท ซอย 2

จำนวนห้องพัก 441 ห้อง

บริการ Marriott Sap & Fitness

ห้องอาหาร - Tsu, Nami, Marriott Café, New York Steakhouse, Manho

เปิดดำเนินการ ปี 2540

บริหารงานโดย Marriott International Hotels, Inc.

ดำเนินการโดย บริษัท เอราวัณ เพลินจิต จำกัด

โรงแรม เรเนซองส์ เกาะสมุย รีสอร์ท แอนด์ สปา

Renaissance Koh Samui Resort and Spa

ประเภท รีสอร์ท และสปา ระดับ 5 ดาว

ที่ตั้ง หาดละไม เกาะสมุย

จำนวนห้องพัก 78 ห้อง และ วิลล่า

บริการ ห้องพักแบบ deluxe และ pool villa

  Quan Spa ห้องอาหารตะวัน

เปิดดำเนินการ ธันวาคม 2548 ภายใต้ชื่อ เรเนอซองซ์ เกาะสมุย รีสอร์ท แอนด์ สปา 

บริหารงานโดย Marriott International Hotels,Inc.

ดำเนินการโดย บริษัท เอราวัณ สมุย จำกัด

(2) การตลาดและสภาวะการแข่งขัน

(ก) นโยบายและลักษณะการตลาดของการบริการ

 (a) กลยุทธ์การแข่งขัน

 ธุรกิจโรงแรม 

สำหรับโรงแรมแกรนด์ ไฮแอท เอราวัณ และโรงแรม เจ ดับบลิว แมริออทนั้น
เน้นจุดขายของโรงแรม คือ ชื่อเสียงและผู้บริหารของโรงแรม ทำเลที่ตั้งในเขตศูนย์กลางธุรกิจ
ความสะดวกในการเดินทาง คุณภาพการให้บริการแก่ลูกค้าในระดับมาตรฐานสากล ส่วนโรงแรม
เรเนซองส์ เกาะสมุย รีสอร์ท แอนด์ สปา อยู่ในทำเลที่ตั้งที่สวยงาม
มีบ้านพักเป็นหลังพร้อมสระว่ายน้ำในตัว
และทั้ง3โรงแรมระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก
บริษัทยังได้มีการสร้างทีมงานโดยเฉพาะทางด้านการตลาดและการขายให้มีประสิทธิภาพมากยิ่งขึ้น
เพื่อรักษาฐานลูกค้าที่มีอยู่เดิม และเพิ่มฐานลูกค้าใหม่ให้มากขึ้น

โรงแรม แกรนด์ ไฮแอท เอราวัณ ได้มีการพัฒนาปรับปรุง และขยายธุรกิจในส่วนต่างๆ
เพื่อเพิ่มศักยภาพในการแข่งขันกับโรงแรมคู่แข่ง และโรงแรมที่จะเกิดขึ้นใหม่อย่างต่อเนื่องนับตั้งแต่ปี
2543 ดังนี้

-   ในปี 2543-2545 ได้ทำการปรับปรุง และยกระดับห้องพักให้มีความทันสมัย
    และอำนวยความสะดวกสบายให้กับลูกค้าที่เข้าใช้บริการมากยิ่งขึ้นจัดสร้างห้องประชุมและจัดเลี้ยงใหม่ที่หรูหราและทันสมัย
    ภายใต้ชื่อ The Residence ซึ่งเปิดให้บริการตั้งแต่ปลายปี 2547
    ซึ่งเป็นห้องจัดเลี้ยงเอนกประสงค์สำหรับลูกค้าระดับบน มีพื้นที่ทั้งหมด 950 ตร.ม.
    แบ่งเป็นห้องประชุมและจัดเลี้ยง 4 ห้อง ซึ่งมีอุปกรณ์การประชุมที่ทันสมัยอย่างครบครัน
    และมีส่วนของครัวเปิดสไตล์ Loft Kitchen

-   จัดสร้างห้องอาหาร The Erawan Tea Room โดยตั้งอยู่บริเวณชั้น 2 ของศูนย์การค้า
    Erawan Bangkok ที่มุ่งเน้นให้เป็นจุดพบปะสังสรรค์ ของลูกค้าทั้งสำหรับนักธุรกิจ
    และลูกค้าที่มาช้อปปิ้ง เปิดให้บริการแล้วตั้งแต่ต้นปี 2548

-   จัดสร้าง I.Sawan Residential Spa & Club บนชั้น 5 ของโรงแรม
    เปิดให้บริการกลางปี 2548 มีพื้นที่ทั้งสิ้นมากกว่า 7,000 ตร.ม. ซึ่งประกอบด้วย ห้องพัก
    สปา Fitness Center สระว่ายน้ำ 0ร้านทำเล็บ ร้านทำผม และห้องอาหาร Breezeway
    เน้นให้เป็นสถานที่สำหรับการพักผ่อนอย่างครบวงจรในสไตล์รีสอร์ทใจกลางเมือง

-   ปลายปี 2548 ทางโรงแรมได้ดำเนินการเปลี่ยนรูปลักษณ์การบริการด้านรถ Limousine
    โดยได้จัดการเปลี่ยนรถ limousine ทั้งหมด เป็นรถ Mercedes Benz รุ่น S-Class
    เป็นแห่งแรก และ แห่งเดียวในประเทศไทย ซึ่งมีขนาดของห้องโดยสารที่กว้างขวางขึ้น
    เพื่อยกระดับการให้บริการ และเพิ่มความสะดวกสบายให้กับลูกค้าที่ใช้บริการ

โรงแรมแกรนด์ ไฮแอท เอราวัณ ได้รับรางวัลจากหน่วยงานต่างๆ อาทิเช่น

  - อันดับที่ 42 ของ Top 50 Asia Hotels 2005 readers’ Choice Awards from
  Conde Nast Traveler

  - Best Business Hotel in Bangkok จาก Business Traveler Asia-Pacific
  ในปี 2005, 2004 และ 2002 Annual Travel Award

-   500 Best Hotels and Resorts จาก นิตยสาร Conde Nast Traveler USA, 2005
    Gold List

-   500 Greatest Hotels and Resorts in the World, 2005 จาก นิตยสาร Travel
    and Leisure’s Annual List

-   2nd Choice Hotel in Bangkok, Business Travel Survey 2004 จาก The
    Asset’s Business Travel Survey Report 2004

-   อันดับที่ 20 ของ The World’s Best Hotels, 2003 จาก Institutional
    Investor Magazine

-   Conde Nast Traveler Gold List 2003 จาก Travel & Leisure Conde Nast
    Magazine

-   Travel & Leisure 500 Greatest Hotels in the World 2003

-   The Dining Room – Best International Buffet in town, 2003 จาก
    Bangkok Dining & Entertainment Magazine

-   Gold Level-clean, safe, polution-free and lively working place, 2002
    จากกรุงเทพมหานคร

-   Spasso- Bangkok’s Best Entertainment Venue, 2002 จาก Bangkok Dining
    & Entertainment Magazine

  Best City Hotel, 2000 จาก การท่องเที่ยวแห่งประเทศไทย

ด้านโรงแรม เจ ดับบลิว แมริออท กรุงเทพ
สืบเนื่องมาจากความต้องการของลูกค้าที่เข้ามาใช้บริการร้านอาหารของโรงแรมมากขึ้นนั้น
ทำให้ทางด้านโรงแรมนั้นต้องมีการเพิ่มความหลากหลายให้กับผู้บริโภค ในปลายปี 2547
โรงแรมได้เพิ่มห้องอาหารญี่ปุ่นขึ้นมาจำนวน 2 ห้องในรูปแบบโมเดิร์น (ร้าน Tsu และ ร้าน
Nami) ซึ่งบรรยากาศแบบนี้หาได้ยากในใจกลางเมืองย่านธุรกิจ หลังจากเปิดดำเนินการเต็มปี ในปี
2548 ได้เป็นที่ยอมรับของลูกค้าที่มีความนิยมอาหารญี่ปุ่นเป็นอย่างดี ซึ่งทั้งปีมีรายได้โดยรวมมากกว่า
70 ล้านบาท และยังคงมีความนิยมเป็นอันดับต้นๆเทียบกับห้องอาหารญี่ปุ่นด้วยกัน
ซึ่งนับได้ว่าประสบความสำเร็จอย่างสูง นอกจากนั้นโรงแรมเจ ดับบลิว แมริออท
กรุงเทพได้ตระหนักถึงการแข่งขันที่จะมีเพิ่มขึ้นในอนาคต จึงได้มีปรับปรุงห้องพักในชั้น Executive
จำนวน 106 ห้องในปี 2547 และ
มีการเตรียมตัวเพื่อที่จะมีการปรับปรุงห้องพักที่เหลือสำหรับลูกค้าโรงแรมที่จะเข้ามาใช้บริการ
ให้ทันสมัยและดูเหมาะสมกับความเป็นโรงแรมระดับ 5 ดาวในย่านใจกลางธุรกิจแห่งนี้
ซึ่งคาดว่าจะแล้วเสร็จภายในปี 2549

เพื่อตอบรับกับเศรษฐกิจยุคใหม่
ทางโรงแรมจึงได้มีการดำเนินการเปลี่ยนรูปลักษณ์ใหม่ของการบริการด้าน Limousine
รถรับส่งลูกค้าโรงแรมทั้งหมด โดยการเปลี่ยนและยกระดับรถทุกคนให้เป็นมาตรฐานระดับ 5
ดาวโดยใช้บริการของ Mercedes Benz เป็นหลัก โดยมี S-Class รองรับแขกพิเศษและ
E-Class
ใหม่สำหรับลูกค้าโรงแรมและมีรถยนต์นั่งพิเศษสำหรับลูกค้าท่านที่มีความต้องการพื้นที่ในรถมากโดยใช้บริการของ
Volkswagen เป็นหลัก

โรงแรมเจ ดับบลิว แมริออท กรุงเทพ ได้รับรางวัลจากหน่วยงานต่างๆ อาทิเช่น

  - Marriott Café - The Best Buffet in Town 2005 จาก readers of Bangkok
  Dining & Entertainment Magazine

-   New York Steak House - The Best Bangkok Grill Room 2005 และ 2004 จาก
    readers of Bangkok Metro Magazine (High Five Award)

-   New York Steak House - The Best Bangkok Hygiene Mark 2005 และ 2004
    จาก readers of Bangkok Metro Magazine (High Five Award)

-   New York Steak House - The Best American Restaurant 2005 และ 2003
    จาก readers of Bangkok Dining & Entertainment Magazine

-   Tsu and Nami Japanese Restaurant – The Best Japanese Restaurant 2005
    จาก readers of Bangkok Metro Magazine (High Five Award)

-   Tsu and Nami Japanese Restaurant – The Best New Restaurant in Town
    2005 จาก readers of Bangkok Metro Magazine (High Five Award)

-   Best City Hotel in Bangkok, 2000 จาก การท่องเที่ยวแห่งประเทศไทย

(b) ลักษณะของลูกค้า และกลุ่มลูกค้าเป้าหมาย

ธุรกิจโรงแรมแกรนด์ ไฮแอท เอราวัณ และ โรงแรม เจ ดับบลิว แมริออท กรุงเทพฯ

ลูกค้าหลักของทางโรงแรม เป็นนักธุรกิจ และ นักท่องเที่ยวชาวต่างชาติ
รวมถึงนักธุรกิจชาวไทยที่มีระดับรายได้และกำลังซื้อสูง และลูกค้าทั่วไปที่เข้ามาใช้บริการห้องอาหาร
และห้องจัดเลี้ยงของทางโรงแรม ซึ่งลูกค้าของโรงแรมจะเป็นรายย่อยทั้งสิ้น
กลุ่มลูกค้าเป้าหมายสามารถแบ่งเป็น 2 กลุ่มหลักคือ นักธุรกิจ และนักท่องเที่ยว
โดยลูกค้าของทั้งสองโรงแรม ส่วนใหญ่ จะเป็นกลุ่มนักธุรกิจ (70-80%)

ธุรกิจโรงแรมเรเนซองส์ เกาะสมุย รีสอร์ท แอนด์ สปา

กลุ่มลูกค้าหลักของโรงแรมเรเนซองส์ คือ กลุ่มลูกค้านักท่องเที่ยวต่างชาติที่เดินทางมาเพื่อพักผ่อน
และนักท่องเที่ยวชาวไทยที่มีระดับรายได้และกำลังซื้อสูง
รวมถึงลูกค้าในประเทศที่เข้ามาใช้บริการในด้านของร้านอาหารและห้องจัดเลี้ยงซึ่งทางโรงแรมได้มีการรองรับไว้อย่างดี

(c ) นโยบายการตั้งราคาและการจำหน่าย

กำหนดค่าห้องพักและงานบริการ พิจารณาตามความเหมาะสมของระดับราคาตลาด ฤดูกาล
ความต้องการของลูกค้า และต้นทุนการให้บริการ
โดยราคาที่กำหนดอยู่ในระดับสูงที่เหมาะสมกับคุณภาพและชื่อเสียงของโรงแรม

(d) ช่องทางการจำหน่าย

 ธุรกิจโรงแรม

ช่องทางการจำหน่ายหลัก ประกอบด้วย การขายตรง
การขายผ่านตัวแทนจำหน่ายห้องพักซึ่งกระจายอยู่ทั่วโลก และ
ระบบการสำรองห้องพักผ่านทางระบบอินเทอร์เนต

เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand Awareness
ทางโรงแรมมีการโฆษณาทางสื่อสิ่งพิมพ์
และมีการจัดทำแผนการส่งเสริมการขายและมีการดำเนินการอย่างต่อเนื่อง
โดยมีวัตถุประสงค์เพื่อเป็นการช่วยงานขายเพื่อเพิ่มยอดขาย

(ข) ภาวะการแข่งขัน

 

 (a) แนวโน้มภาวะอุตสาหกรรมการท่องเที่ยว

ในปี 2548 มีนักท่องเที่ยวตลอดทั้งปี ประมาณ 11.7 ล้านคน
ซึ่งน้อยกว่าที่การท่องเที่ยวแห่งประเทศไทย (ททท.) คาดการณ์ในตอนต้นตลอดปี
เนื่องจากการเกิดพิบัติภัยทางธรรมชาติ (สึนามิ) และเหตุการณ์ไม่สงบในสามจังหวัดภาคใต้
และสภาพเศรษฐกิจในปัจจุบันที่ชะลอตัวจากความผันผวนของราคาน้ำมัน

สำหรับปี 2549 ททท. คาดการณ์ว่า จะมีนักท่องเที่ยวเพิ่มขึ้นจากปี 2548 ประมาณ 10% หรือ
ประมาณ 13 ล้านคน และททท.
ได้วางนโยบายการตลาดที่จะดึงนักท่องเที่ยวที่มีกำลังซื้อสูงจากสหภาพยุโรป สหรัฐอเมริกา ญี่ปุ่น จีน
รัสเซีย และอินเดีย ซึ่งจะส่งผลให้ภาพรวมของธุรกิจโรงแรมในประเทศดีขึ้นอย่างต่อเนื่อง

จำนวนนักท่องเที่ยวที่เข้ามาในประเทศไทย

[]

(b) สภาพการแข่งขันในธุรกิจ

การแข่งขันในปี 2548 มีสภาพคงที่ เนื่องมาจากจำนวนโรงแรม
และห้องพักในระดับห้าดาวในกรุงเทพฯ ไม่มีการเปลี่ยนแปลง โดยมีจำนวนโรงแรมห้าดาว ทั้งสิ้น
19 โรงแรม ประกอบด้วยห้องพักกว่า 7,000 ห้อง
ทั้งนี้อัตราเข้าพักโดยเฉลี่ยในกลุ่มโรงแรมห้าดาวมีการปรับตัวเพิ่มขึ้นจาก 72.9% .ในปี 2547 เป็น
73.6% ในปี 2548

สำหรับจำนวนโรงแรมในกรุงเทพฯ ในอีก 2 ถึง 3 ปีข้างหน้า คาดว่า จะมีจำนวนเพิ่มขึ้น
เพื่อรองรับจำนวนนักท่องเที่ยวที่สูงขึ้น
ซึ่งเป็นผลมาจากแผนการประชาสัมพันธ์ของการท่องเที่ยวแห่งประเทศไทย
และการเปิดตัวของสนามบินสุวรรณภูมิ จากการคาดการณ์ดังกล่าว ทำให้บริษัทฯ
มีการเตรียมพร้อมสำหรับการแข่งขันและโอกาสทางธุรกิจ
โดยมีการปรับปรุงและพัฒนาห้องพักและบริการต่าง ๆ ของโรงแรมในเครือมาอย่างต่อเนื่อง
พร้อมทั้งเดินหน้าขยายธุรกิจโรงแรมเพิ่มขึ้น

โรงแรมในกรุงเทพฯที่คาดว่าจะเปิดบริการในช่วง 2-3 ปีข้างหน้า

โรงแรมระดับ 5 ดาว

  --------------------- -------------- ------------------- -------------------
  ชื่อโรงแรม              สถานที่ตั้ง        จำนวนห้องโดยประมาณ   ปีที่คาดว่าจะเปิดบริการ

  โรงแรมโซฟีเทลสุขุมวิท     สุขุมวิทซอย 13    350 ห้อง             ไตรมาส 1/2550

  โรงแรมเลอ เมอริเดียน    ถนนสุรวงศ์       542 ห้อง             ไตรมาส 2/2550
  สุรวงศ์                                                    

  โรงแรม คราวน์พลาซ่า     ถนนสุขุมวิทซอย 27 400 ห้อง             ไตรมาส 4/2550
  สุขุมวิท                                                    
  --------------------- -------------- ------------------- -------------------

โรงแรมระดับ 4 ดาว

+-------------------+----------------+----------------+---------------+
| ชื่อโรงแรม          | สถานที่ตั้ง        | จำน            | ปีที่คา          |
|                   |                | วนห้องโดยประมาณ | ดว่าจะเปิดบริการ |
+-------------------+----------------+----------------+---------------+
| โรงแรมคอร์ทยาร์ด    | ย่านราชประสงค์   | 316 ห้อง        | ไตรมาส 2/2550 |
| โดย               |                |                |               |
|                   |                |                |               |
| แมริออท กรุงเทพ     |                |                |               |
+-------------------+----------------+----------------+---------------+
| โรงแรมโนโวเทล     | ศรีอยุธยา        | 430 ห้อง        | ไตรมาส 4/2550 |
| คิงพาวเวอร์         |                |                |               |
+-------------------+----------------+----------------+---------------+
| โรงแ              | ถนนราชประสงค์   | 512 ห้อง        | ไตรมาส 3/2550 |
| รมเซ็นทรัลเวิลด์พลาซ่า |                |                |               |
+-------------------+----------------+----------------+---------------+

โรงแรมบริเวณริมแม่น้ำเจ้าพระยา

  ------------------- ----------------- ------------------- -------------------
  ชื่อโรงแรม            สถานที่ตั้ง           จำนวนห้องโดยประมาณ   ปีที่คาดว่าจะเปิดบริการ

  โรงแรมมิลเลเนียม ฮิลตัน ริมน้ำเจ้าพระยา      542 ห้อง             ไตรมาส 1/2549
  ------------------- ----------------- ------------------- -------------------

โรงแรมใกล้สนามบิน

  ---------------------- ------------------ ------------------- -------------------
  ชื่อโรงแรม               สถานที่ตั้ง            จำนวนห้องโดยประมาณ   ปีที่คาดว่าจะเปิดบริการ

  โรงแรมโนโวเทลสุวรรณภูมิ   ใกล้สนามบินสุวรรณภูมิ   600 ห้อง             ไตรมาส 2/2549
  ---------------------- ------------------ ------------------- -------------------

กลยุทธ์การแข่งขัน และกลุ่มลูกค้าเป้าหมาย

โรงแรมแกรนด์ ไฮแอท เอราวัณ กรุงเทพ และโรงแรมเจดับบลิว แมริออท กรุงเทพ

เน้นจุดขายของโรงแรม คือ ชื่อเสียง และผู้บริหารของโรงแรม ทำเลที่ตั้งในเขตศูนย์กลางธุรกิจ
ความสะดวกในการเดินทาง คุณภาพการให้บริการแก่ลูกค้าระดับมาตรฐานสากล
และมีระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก
ผู้บริหารโรงแรมยังได้มีการสร้างทีมงาน โดยเฉพาะทางด้านการตลาด
และการขายให้มีประสิทธิภาพยิ่งขึ้น เพื่อรักษาฐานลูกค้าที่มีอยู่เดิม และเพิ่มฐานลูกค้าใหม่ให้มากขึ้น

ลูกค้าหลักของโรงแรมเป็นนักธุรกิจประมาณ 70-80% และมีนักท่องเที่ยวชาวต่างชาติ
รวมถึงนักธุรกิจชาวไทยที่มีระดับรายได้และกำลังซื้อสูง และลูกค้าทั่วไปที่เข้ามาใช้บริการห้องอาหาร
และห้องจัดเลี้ยง

โรงแรมเรเนซองส์ เกาะสมุย รีสอร์ท แอนด์ สปา

ตั้งอยู่ทำเลที่ตั้งที่สวยงาม มีบ้านพักเป็นหลังพร้อมสระว่ายน้ำในตัว
บริหารโดยกลุ่มแมริออทซึ่งเป็นผู้บริหารโรงแรมระดับโลกแห่งที่สองบนเกาะสมุย
ที่มีมาตรฐานสูงในด้านบริการ และห้องพัก
พร้อมระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก

ลูกค้าหลักของโรงแรม เป็นนักท่องเที่ยวต่างชาติที่เดินทางมาพักผ่อน
และนักท่องเที่ยวชาวไทยที่มีระดับรายได้ กำลังซื้อสูง
รวมถึงลูกค้าในประเทศที่เข้ามาใช้บริการในด้านของร้านอาหาร และห้องจัดเลี้ยง
ซึ่งทางโรงแรมได้มีการรองรับไว้อย่างดี

ผลการดำเนินงาน-ธุรกิจโรงแรม

ตารางนี้แสดงการเปรียบเทียบผลการดำเนินงานของทั้ง 3 โรงแรมของปี 2546 2547 และ 2548

+----------------------------------+----------+----------+-----------+
| โรงแรม                           | อัตราการเ |          |           |
|                                  | ข้าพักเฉลี่ย |          |           |
|                                  | (%)      |          |           |
+----------------------------------+----------+----------+-----------+
|                                  | 2548     | 2547     | 2546      |
+----------------------------------+----------+----------+-----------+
| เจดับบลิว แมริออท กรุงเทพ            | 86.5%    | 84.2%    | 76.1%     |
+----------------------------------+----------+----------+-----------+
| แกรนด์ ไฮแอท เอราวัณ กรุงเทพ        | 75.4%    | 68.0%    | 60.1%     |
+----------------------------------+----------+----------+-----------+
| เรเนซองส์ เกาะสมุย รีสอร์ท แอนด์ สปา* | 32.4%    | -        | -         |
+----------------------------------+----------+----------+-----------+

* ผลการประกอบการระหว่างเดือน ก.ค. - ธ.ค.2548 เข้าซื้อกิจการในเดือน ก.ค. 2548
และมีการปิดปรับปรุงบางส่วนและเปิดดำเนินการเต็มรูปแบบเมื่อกลางเดือน ธ.ค.2548

สัดส่วนรายได้หลักของทั้ง 3 โรงแรม ในปี 2548 เป็นดังนี้

  []

  []

[]

ธุรกิจอาคารสำนักงานและศูนย์การค้า

(1) ลักษณะธุรกิจและการบริการ รายละเอียดธุรกิจของบริษัทฯ และบริษัทย่อยมีดังนี้

อาคารอัมรินทร์พลาซ่า

Amarin Plaza & Tower

ประเภท อาคารสำนักงานและศูนย์การค้า

สถานที่ตั้ง สี่แยกราชประสงค์ ถนนเพลินจิต

พื้นที่ 45,000 ตารางเมตร: 22 ชั้น รวมศูนย์การค้า 5 ชั้น

บริการ สินค้าหลากหลาย พร้อมสินค้าของตกแต่งบ้านและของประดับ ที่ H&L - Kolors of
Living

  ศูนย์อาหารในบรรยากาศใหม่ที่ The Cook - Kolors of Taste

เปิดดำเนินการ ปี 2528

ดำเนินการโดย บริษัท เอราวัณ ราชประสงค์

อาคาร เพลินจิต เซ็นเตอร์

Ploenchit Center

ประเภท อาคารสำนักงาน และร้านอาหาร

สถานที่ตั้ง ถนนสุขุมวิท ซอย2

พื้นที่ 46,000 ตารางเมตร: 26 ชั้น รวมศูนย์การค้า 4 ชั้น

บริการ วิลล่า ซุปเปอร์มาเก็ต ร้านอาหารนานาชาติ พร้อมทั้งบริการภายในอาคารครบครัน

เปิดดำเนินการ ปี 2539

ดำเนินการโดย บริษัท เอราวัณ เพลินจิต

ศูนย์การค้าเอราวัณ แบงค็อก

Erawan Bangkok Boutique Mall

ประเภท ศูนย์การค้าแนวใหม่ บูติคมอลล์

ที่ตั้ง สี่แยกราชประสงค์ ถนนเพลินจิต

พื้นที่ 13,000 ตารางเมตร : 5 ชั้น

เปิดดำเนินการ ปี 2547

บริการ บูติคมอลล์ที่รวบรวมแฟชั่นทันสมัย แบรนด์เนม ศูนย์สุขภาพ hi-tech
และร้านอาหารนานาชาติ

ดำเนินการโดย บริษัท เอราวัณ ราชประสงค์ จำกัด

(2) การตลาดและสภาวะการแข่งขัน

(ก) นโยบายและลักษณะการตลาดของการบริการ

เนื่องจากบริษัทฯ มุ่งเน้นที่การให้บริการเพื่อตอบสนองความพึงพอใจสูงสุดให้กับกลุ่มเป้าหมาย
ตลาดที่รองรับสินค้าจึงเป็นตลาดระดับกลางและมีความหลากหลาย
โดยตัวสินค้าจะมีจุดเด่นในเรื่องของรูปแบบการให้บริการ และความเจริญของทำเลที่ตั้ง
มีการจัดทำแผนการส่งเสริมการขายอย่างต่อเนื่อง โดยกลยุทธ์ในการแข่งขันที่ใช้มีดังนี้

  (a) กลยุทธ์การแข่งขัน

ธุรกิจอาคารสำนักงานและศูนย์การค้า : เน้นจุดขายของโครงการ คือ ทำเลที่ตั้ง
ในเขตศูนย์กลางธุรกิจ , ความสะดวกในการเดินทาง, คุณภาพการบริการและการบริหารอาคาร
และการกำหนดราคาค่าเช่าและ เงื่อนไขการเช่าที่ยืดหยุ่น
มุ่งสนองตอบต่อความพึงพอใจของลูกค้าได้มากที่สุด

จุดเด่นด้านการตลาดที่ได้เปรียบของบริษัท ฯ ที่ใช้ในการแข่งขันในตลาด

-   บริษัทฯ ได้ทำการปรับกลยุทธ์ต่างๆเกี่ยวกับสินค้าและบริการ
    เพื่อให้ทันต่อสถานการณ์ทางการตลาด และให้แตกต่างจากโครงการคู่แข่งขันอื่นๆ
    ในรัศมีใกล้เคียง

-   บริษัทเน้นการบริการที่ดี สร้างความสัมพันธ์ที่ดีกับลูกค้า
    และสร้างความมั่นใจให้แก่ลูกค้าในโครงการ

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของสินค้าที่มีคุณภาพ
    และจุดเด่นที่แตกต่างกับคู่แข่งขัน เพื่อให้ภาพพจน์เป็นบริษัท
    พัฒนาอสังหาริมทรัพย์ในระดับแนวหน้า

  • จุดเด่นของอาคารอัมรินทร์ พลาซ่า และเอราวัณ แบงค็อก คือ ทำเลที่ตั้งดีเยี่ยม
  เป็นศูนย์กลางการจับจ่ายใช้สอย เพียบพร้อมด้วยร้านค้าที่ให้บริการอย่างครบวงจร
  นอกจากนี้การเดินทางที่สะดวกมากขึ้น ด้วยอีกทางเลือกหนึ่ง คือ รถไฟฟ้า BTS
  โดยมีทางสัญจรเข้าอาคารเชื่อมต่อกับสถานีรถไฟฟ้า BTS ชิดลมด้วย
  นอกจากนี้โครงการยังรายล้อมด้วยโรงแรมชั้นนำระดับ 5 ดาว และแหล่ง Shopping

  • จุดเด่นของอาคารเพลินจิต เซ็นเตอร์ คือ ความทันสมัยของระบบอำนวยความสะดวกในอาคาร
  เป็นที่ตั้งของร้านค้าและบริการต่าง ๆ ที่ให้บริการอย่างครบวงจร
  รวมถึงการเดินทางที่สะดวกมากขึ้นด้วยรถไฟฟ้า BTS เชื่อมที่สถานี นานา และเพลินจิต

  (b) ลักษณะของลูกค้า

ธุรกิจอาคารสำนักงานและศูนย์การค้า : ลักษณะของลูกค้า เป็นนักธุรกิจ บริษัทห้างร้าน
ที่มีกำลังซื้ออยู่ในระดับปานกลางจนถึงสูง ส่วนใหญ่แล้วลูกค้าของบริษัทจะเป็นรายย่อย

  (c) กลุ่มลูกค้าเป้าหมาย

  ธุรกิจศูนย์การค้า : ผู้ประกอบธุรกิจค้าปลีกสินค้าอุปโภค บริโภค ที่มีคุณภาพและชื่อเสียง
  เป็นที่รู้จักและยอมรับของลูกค้าที่มีกำลังซื้อระดับปานกลางในพื้นที่ศูนย์กลางการจับจ่ายใช้สอยของกรุงเทพฯ

  ธุรกิจสำนักงานให้เช่า : บริษัทธุรกิจที่มีภาพลักษณ์ที่ดี ทั้งบริษัทภายในและระหว่างประเทศ

  ซึ่งลูกค้าส่วนใหญ่มีความสัมพันธ์อันดีกับบริษัท
  ด้วยความพึงพอใจที่ได้รับจากคุณภาพการบริการภายในพื้นที่อาคาร

  (d) นโยบายการตั้งราคาและการจำหน่าย

-   อาคารสำนักงานและศูนย์การค้า พิจารณาความเหมาะสมจาก ภาวะเศรษฐกิจ
    สภาพการแข่งขันของตลาด, ความต้องการของลูกค้า และต้นทุนการผลิต
    พร้อมกับสร้างความสัมพันธ์ที่ดีกับลูกค้าเดิมในระยะยาว
    ด้วยการร่วมกับลูกค้าในการกำหนดราคาที่เหมาะสม
    รวมทั้งรับทราบและร่วมแก้ไขปัญหากับลูกค้า

  (e) ช่องทางการจำหน่าย

บริษัทมีวิธีการจัดจำหน่ายและช่องทางการจัดจำหน่าย ดังต่อไปนี้

  (e.2) ธุรกิจอาคารสำนักงานและศูนย์การค้า

-   เจาะตรงถึงกลุ่มเป้าหมาย (Direct Marketing)
    โดยบริษัทฯมีการจัดหาข้อมูลของผู้เช่าที่คาดว่าเป็นกลุ่มเป้าหมายของบริษัทฯ
    แล้วจัดส่งเจ้าหน้าที่ฝ่ายการตลาดเข้าพบและเสนอพื้นที่เช่าให้แก่ผู้เช่า

-   จำหน่ายผ่านบริษัทตัวแทนขายดยมีความสัมพันธ์ที่ดีการบริษัทตัวแทนชั้นนำในประเทศ

-   กลุ่มเป้าหมายเข้ามาติดต่อโดยตรง เนื่องจากเดินทางผ่านโครงการ
    แล้วพบว่าโครงการตั้งอยู่ในทำเลที่น่าสนใจ

-   ลงโฆษณาทางสื่อสิ่งพิมพ์
    โดยมีจุดประสงค์เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand
    Awareness

-   เนื่องจากบริษัทมีบริการก่อนและหลังการขายที่ดีและต่อเนื่อง ทำให้ลูกค้าเกิดความพอใจ
    และแนะนำกันต่อๆไป ทำให้มีลูกค้าใหม่เพิ่มขึ้นด้วย

-   มีการจัดทำแผนการส่งเสริมการขายและมีการดำเนินการอย่างต่อเนื่อง
    โดยเน้นการจัดงานที่มีคุณภาพเน้น Concept เฉพาะอย่าง ที่แปลก ทันสมัย
    เพื่อสร้างความสนใจให้กับลูกค้าทั้งชาวไทยและชาวต่างประเทศ ที่เดินผ่านไปมา
    ให้เข้ามาจับจ่ายใช้สอยในศูนย์ฯ และเป็นการส่งเสริมการขายให้กับร้านค้าภายในศูนย์ฯ
    อีกทางหนึ่งด้วย

(ข) ภาวะการแข่งขัน

แนวโน้มภาวะอุตสาหกรรมและสภาพการแข่งขันในธุรกิจ

ณ สิ้น ปี 2548 อุปทานรวมของอาคารสำนักงาน อยู่ที่ 7.20 ล้าน ตารางเมตร
เพิ่มขึ้นเล็กน้อยเมื่อเทียบกับ 7.18 ล้าน ตารางเมตรจากช่วงเดียวกันในปีก่อน
โดยอุปทานของพื้นที่อาคารสำนักงานในย่านใจกลางเมือง (CBD) มีถึง 49 % ของพื้นที่ที่มีทั้งหมด
หรือประมาณ 3.53 ล้านตารางเมตร และที่เหลืออีก 51 % หรือ 3.68
ล้านตารางเมตรเป็นอุปทานของพื้นที่อาคารสำนักงานที่ไม่ใช่ทำเลในย่านใจกลางเมือง

อุปสงค์รวมของอาคารสำนักงาน ณ สิ้น ปี 2548 อยู่ที่ 6.25 ล้านตารางเมตร เพิ่มขึ้นถึง
306,666 ตารางเมตร เมื่อเทียบกับ 5.95 ล้านตารางเมตรจากช่วงเดียวกันในปีก่อน

อัตราค่าเช่าของอาคารสำนักงานในไตรมาสที่ 4 ของปี 2548
ค่าเช่าเฉลี่ยของอาคารสำนักงานเกรด A และ B เพิ่มขึ้นจากช่วงเดียวกันในปีก่อน ประมาณ 23.0
% - 26.0 % ขึ้นอยู่กับคุณภาพและทำเลที่ตั้งของอาคารสำนักงาน สำหรับอาคารสำนักงานเกรด A
ในย่านใจกลางเมือง อัตราค่าเช่าเพิ่มขึ้นประมาณ 23.2 % หรือเพิ่มขึ้นจากช่วงเดียวกันในปีก่อน
550 บาทต่อตารางเมตร เป็น 678 บาทต่อตารางเมตร

สำหรับอัตราค่าเช่าสำนักงานเกรด B ในย่านใจกลางเมือง อัตราค่าเช่าอยู่ที่ประมาณ 473
บาทต่อตารางเมตร จากเดิม 368 บาทต่อตารางเมตรของช่วงเดียวกันในปีก่อน หรือเพิ่มขึ้น28.8
% ในส่วนอาคารสำนักงานเกรด B ที่ไม่อยู่ในย่านใจกลางเมืองเพิ่มขึ้นประมาณ 18.7 %
เมื่อเทียบกับปีที่ผ่านมา

เนื่องด้วยในปี 2548 ยังมีอุปสงค์เพิ่มขึ้นมากเมื่อเทียบกับอุปทาน
ดังนั้นอัตราค่าเช่าจึงปรับเพิ่มสูงขึ้นอย่างต่อเนื่อง ทำให้อาคารสำนักงานที่มีทำเลที่ตั้งอยู่ในทำเลที่ดี
และเชื่อมต่อกับระบบการขนส่งมวลชนได้อย่างสะดวก จะยังสามารถควบคุมราคาให้สูงขึ้นได้

ในช่วงปี 2549-2550 คาดการณ์ว่า จะมีการเพิ่มขึ้นในอุปทานของอาคารสำนักงานให้เช่า โดยรวม
2 ปี อีกประมาณ 200,000 ตารางเมตร
ในขณะที่ยังมีอุปสงค์เพิ่มขึ้นมากเช่นกันในช่วงดังกล่าวอีกปีละ 300,000 ตารางเมตร
จึงมีแนวโน้มที่ยังจะขยายตัวเติบโตดี โดยเฉพาะอย่างยิ่งสำหรับอาคารสำนักงานเกรด A และ B
ที่อยู่บนเส้นทางระบบรถไฟฟ้าขนส่งมวลชน ร้านค้าในศูนย์การค้า ในกรุงเทพมหานครทั้งหมด
คิดเป็นประมาณ 4.3 ล้านตารางเมตร สิ้นสุดปี 2548 ซึ่งเพิ่มขึ้น 8.4%
จากช่วงเดียวกันของปีก่อนการเพิ่มขึ้นในอุปทาน มาจากศูนย์การค้าที่เปิดดำเนินการใหม่ คือ
สยามพารากอน และเซ็นทรัล เวิล์ด พลาซ่า ที่กำลังได้รับการปรับปรุงขยายพื้นที่ค้าปลีก
ซึ่งเพิ่มทางเลือกให้กับผู้บริโภค และส่งผลกระทบกับการแข่งขันในธุรกิจค้าปลีก ทั้งนี้
โครงการดังกล่ามิได้เป็นคู่แข่งโดยตรงกับศูนย์การค้าที่อยู่ภายใต้การบริหารงานของบริษัทฯ
เนื่องจากมีกลุ่มเป้าหมายต่างกัน

ผลการดำเนินงาน 

อาคารอัมรินทร์ พลาซ่า

บริษัทฯ ปรับปรุงภาพลักษณ์อาคารทั้งภายนอกและภายใน
ให้ทันสมัยเพื่อให้ทันต่อการเปลี่ยนแปลงของการแข่งขันในย่านราชประสงค์
เพิ่มศักยภาพในการแข่งขันด้วยการเพิ่มบริการศูนย์อาหาร The cook ที่มีพื้นที่โปร่ง
นั่งสบายและราคาเหมาะสม ปรับปรุงระบบแสงสว่าง และพื้นที่ส่วนกลางอื่น ๆ ให้สมบูรณ์
โดยเน้นกลุ่มเป้าหมายหลัก คือ กลุ่มคนเมือง 60% และกลุ่มนักท่องเที่ยว 40%

อาคารเพลินจิต เซ็นเตอร์

บริษัทฯ ปรับปรุงภาพลักษณ์อาคารทั้งภายนอกและภายในใหม่ ให้มีความทันสมัย
และยังได้ปรับปรุงสะพานข้ามถนนเชื่อมต่อถึงตัวอาคาร พร้อมเพิ่มร้านค้า ร้านอาหาร และบริการอื่น
ๆ เพื่อเสริมศักยภาพให้อาคารมีความเพียบพร้อม และเป็นที่ต้องการของตลาด

เอราวัณ แบงค็อก บูติค มอลล์

เป็นศูนย์การค้าแนวบูติคมอลล์ที่เน้นสินค้า และบริการที่แตกต่างจากศูนย์การค้าโดยทั่วไป
เน้นบรรยากาศคลาสสิคเป็นส่วนตัว
มีสินค้าตอบสนองรสนิยมเฉพาะของกลุ่มลูกค้าเป้าหมายระดับกลางถึงสูง เป็นคนรุ่นใหม่ที่มีศักยภาพ
เป็นคนไทย 80% และกลุ่มนักท่องเที่ยว 20% กลยุทธ์ที่สำคัญ คือ การรักษาความเป็น Boutique
Mall และ Destination

ตารางนี้แสดงให้เห็นถึงอัตราการเข้าเช่าพื้นที่ โดยใช้การเปรียบเทียบระหว่างปี
ของอาคารสำนักงานและศูนย์การค้า

  ----------------------------------- ----------- ------------ ------------
  อัตราการเช่าพื้นที่                       ปี 2548      ปี 2547       ผลต่าง

  อาคารอัมรินทร์ พลาซ่า *                                          

  - พื้นที่สำนักงาน                        95%         100%         -5%

  - ร้านค้าย่อย (ไม่รวมถึงพื้นที่ให้เช่าระยะยาว) 79%         72%          +7%

  อาคารเพลินจิต เซ็นเตอร์*                                         

  - พื้นที่สำนักงาน                        78.%        90.%         -2%

  - ร้านค้า                             59%         77%          -18%

  ศูนย์การค้าเอราวัณ แบงค็อก                                        

  - ร้านค้า                             98%         95%          +3%
  ----------------------------------- ----------- ------------ ------------

หมายเหตุ : *ปี 2548 อาคารอัมรินทร์ พลซ่า และอาคารเพลินจิต เซ็นเตอร์
มีการปรับปรุงพื้นที่บางส่วน

(3) การจัดหาผลิตภัณฑ์หรือบริการ

(ก) การจัดหาให้ได้มาซึ่งบริการที่จำหน่าย

วัตถุดิบที่สำคัญในธุรกิจโรงแรมและธุรกิจย่อย ประกอบด้วย

  (a) ที่ดินหรือโรงแรมเก่าเพื่อการพัฒนาโครงการ

  บริษัทฯ มีเกณฑ์ในการจัดซื้อที่ดินหรือโรงแรมเพื่อการพัฒนาดังนี้

-   ทำเลที่ตั้งของโครงการ ตั้งอยู่ในเขตศูนย์กลางธุรกิจ หรือทำเลที่มีศักยภาพในอนาคต
    เนื่องจากเป็นปัจจัยสำคัญที่สุดที่จะทำให้โครงการประสบความสำเร็จ

-   ผังเมืองและการใช้สอยของพื้นที่ (Zoning)
    ซึ่งจะเป็นตัวกำหนดรูปแบบของโครงการในแต่ละทำเล

-   การคมนาคม ทั้งปัจจุบันและอนาคต
    โดยพิจารณาถึงความสะดวกและโอกาสขยายเส้นทางคมนาคมใหม่ๆ

-   ระบบสาธารณูปโภคที่ครบครัน ได้แก่ ไฟฟ้า ประปา โทรศัพท์ ระบบระบายน้ำ ระบบกำจัดขยะ
    และ อื่นๆ

-   ใกล้สถานที่สำคัญต่างๆ ได้แก่ ศูนย์การค้า สถานที่ราชการ แหล่งท่องเที่ยง เป็นต้น

-   รูปร่างของที่ดิน หรือลักษณะกายภาพของโรงแรม
    เพื่อให้เหมาะสมต่อการพัฒนารูปแบบโครงการ

  บริษัทฯ ได้จัดหาที่ดินหรือโรงแรมเพื่อการพัฒนาโครงการดังนี้

-   ติดต่อผ่านเจ้าของที่ดินโดยตรงที่สนใจขายหรือให้เช่า หรือร่วมลงทุน

-   ติดต่อผ่านตัวแทนนายหน้า

-   รับการติดต่อจากสถานบันการเงินที่มีความต้องการจะขายทรัพย์สินที่รับโอนจากลูกหนี้

  (b) วัสดุก่อสร้าง

บริษัทฯ สามารถควบคุมคุณภาพและค่าใช้จ่ายให้อยู่ในต้นทุนที่ต่ำกว่าคู่แข่งขัน
โดยยึดหลักในการที่มีทีมงานซึ่งมีประสบการณ์คลุกคลีในการก่อสร้างทำให้วิเคราะห์ในเรื่องเทคนิค
วิธีการก่อสร้าง ค่าวัสดุ ค่าแรง ได้ความชัดเจนและไม่ผิดพลาด

ทั้งนี้ในการคัดเลือกผู้รับเหมาก่อสร้าง บริษัทฯ
ได้คัดเลือกเฉพาะผู้รับเหมาที่มีความสามารถน่าเชื่อถือมีประสบการณ์เหมาะสมกับโครงการแต่ละโครงการ
แยกตามลักษณะงาน เช่น งานฐานราก งานโครงสร้าง งานสถาปัตยกรรม งานระบบงานตกแต่ง
เป็นต้น ในแต่ละโครงการจะคัดเลือกผู้รับเหมามากกว่า 1 ราย เพื่อไม่ให้มีการผูกขาดงาน
ปัจจุบันบริษัทฯ จ้างผู้รับเหมา 2 ประเภท คือ

-   สำหรับโครงการปกติทั้งหมด บริษัทฯ จะใช้ผู้รับเหมาก่อสร้างทั้งค่าแรงและวัสดุ มีข้อดีคือ
    ทำให้บริษัทฯ ไม่ต้องรับผิดชอบเรื่องการควบคุมวัสดุก่อสร้าง
    รวมทั้งผู้รับเหมาประเภทนี้มีเงินทุนสูง
    มีความชำนาญสามารถดำเนินการให้เป็นไปตามกำหนดเวลา

-   ในกรณีที่มีปัญหาเกิดขึ้นในระหว่างการก่อสร้าง บริษัทฯ จะเสริมผู้รับเหมาก่อสร้าง
    โดยบริษัทจะดำเนินการจัดซื้อวัสดุเอง และจะจ่ายให้กับทางผู้รับเหมาในส่วนของค่าแรง

(c) วัสดุสำหรับการดำเนินกิจการให้เช่าพื้นที่อาคาร

บริษัทฯ มีทีมงานบริหารกิจการอาคารที่มีความเชี่ยวชาญ ด้วยประสบการณ์ในการบริหารอาคาร
มายาว นาน ทำให้บริษัทฯ มีเครือข่ายผู้ผลิต และจัดจำหน่ายวัสดุอุปกรณ์ เครื่องมือเครื่องใช้
ตลอดจนวัสดุสิ้นเปลืองจำนวนมาก อีกทั้งบริษัทฯ มีกิจการอาคารในเครือจำนวนมาก
ทำให้มีความสามารถในการต่อเจรจาต่อรองราคา
ตลอดจนมีการจัดทำฐานข้อมูลราคากลางอย่างต่อเนื่อง
จึงสามารถเลือกใช้วัสดุอุปกรณ์ที่มีคุณภาพสูงสุดได้อย่างคุ้มค่า ดังนั้น บริษัทฯ
จึงสามารถควบคุมคุณภาพ และค่าใช้จ่ายสำหรับการบริหารอาคารให้อยู่ในต้นทุนที่ต่ำกว่า
แต่มีคุณภาพเหนือกว่าคู่แข่งขันได้

(d) บริษัทที่ทำงานบริการสำหรับอาคารสำนักงานและศูนย์การค้า

บริษัทฯ ยึดหลักการแบ่งงานกันทำด้วยความชำนาญเฉพาะด้าน ดังนั้นบริษัทฯ
จึงได้ว่าจ้างบริษัทที่มีความชำนาญในการให้บริการสำหรับการดำเนินกิจการอาคาร
ซึ่งบริษัทดังกล่าวสามารถให้คุณภาพงานบริการที่ดี มีศักยภาพ ภายใต้ต้นทุนที่ต่ำกว่า
อันเนื่องมาจากประสิทธิภาพ และความเชี่ยวชาญในงานบริการของตน ซึ่งการว่าจ้างนี้ ทำให้บริษัทฯ
สามารถประหยัดต้นทุน แต่ได้คุณภาพของงานบริการบางประเภท
ได้ดีกว่าที่จะดำเนินการเองในทุกๆงาน และทำให้บริษัทฯ
สามารถกระจายบุคลากรไปทำงานอื่นได้อย่างมีประสิทธิภาพ

(e) โรงแรม

บริษัทฯ ได้ว่าจ้าง International Hotel Management Company ได้แก่ Hyatt
International Inc. และ Marriott International Corp.
ทำหน้าที่บริหารธุรกิจโรงแรม แกรนด์ ไฮแอท เอราวัณ และ เจ ดับบลิว แมริออท ตามลำดับ
โดยบริษัทฯ มีหน้าที่กำกับดูแลการบริหาร

รายชื่อบริษัทที่ทำงานบริการสำหรับกิจการอาคารของบริษัทฯ และบริษัทย่อย

+----------------------------------------+-----------------------------+
| ชื่อผู้รับเหมา                              | ประเภทงาน                   |
+----------------------------------------+-----------------------------+
| บริษัท พรอพเพอร์ตี้ แคร์ เซอร์วิสเซล           | งานรักษาความปลอดภัย           |
| (ประเทศไทย) จำกัด                       |                             |
+----------------------------------------+-----------------------------+
| บริษัท พร                                | งานรักษาความสะอาด            |
| อพเพอร์ตี้ แคร์ เซอร์วิสเซล (ประเทศไทย) จำกัด |                             |
+----------------------------------------+-----------------------------+
| บริษัท พรอพเพอร์ตี้ แคร์ เซอร์วิสเซล           | งานจัดหาพนักงานประชาสัมพันธ์     |
| (ประเทศไทย) จำกัด                       |                             |
+----------------------------------------+-----------------------------+
| บริษัท เรนโทรคิล อินนีเชียล (ประเทศไทย) จำกัด | งานบริการสุขอนามัย             |
+----------------------------------------+-----------------------------+
| บริษัท แอดวานซ์ บริษัทไฮยีน เซ็นเตอร์ จำกัด     | งานบริการสุขอนามัย             |
+----------------------------------------+-----------------------------+
| บริษัท บิลเลี่ยน มิลเลี่ยน เทรดดิ้ง จำกัด         | งานบริการสุขอนามัย             |
+----------------------------------------+-----------------------------+
| บริษัท บลูพลัส จำกัด                        | งานบริการสุขอนามัย             |
+----------------------------------------+-----------------------------+
| บริษัท แอดวานซ์ เซอร์วิส (ประเทศไทย) จำกัด   | งานบริการกำจัดแมลง-หนู         |
+----------------------------------------+-----------------------------+
| บริษัท เอ็ม พี เอ ซีเคียวริทัส จำกัด            | งานรักษาความปลอดภัย           |
+----------------------------------------+-----------------------------+
| Sunny Sanitary Supply Co.,Ltd          | งานบริการสุขอนามัย             |
+----------------------------------------+-----------------------------+
| World Plant Center Co.,Ltd             | งานดูแลต้นไม้                  |
+----------------------------------------+-----------------------------+
| คุณชุษณะ ชาญเชิดชิงชัย                      | งานดูแลต้นไม้                  |
+----------------------------------------+-----------------------------+
| บริษัท แอ๊ดวานซ์ ไฮยีน เซ็นเตอร์ จำกัด         | งานบริการสุขอนามัย             |
+----------------------------------------+-----------------------------+

งานบริการรายปี – กลุ่มอาคาร

+-----------------------------+----------------------------------------+
| ชื่อผู้รับจ้าง                    | ประเภทงาน                              |
+-----------------------------+----------------------------------------+
| Hitachi (Thailand) Co.,Ltd. | งานบำรุงรักษาระบบลิฟท์-บันไดเลื่อนอาคาร       |
|                             | อัมรินทร์ พลาซ่า                           |
+-----------------------------+----------------------------------------+
| บริษัท วรจักรอินเตอร์เนชั่นแนล     | งานบำรุงรักษาระบบลิฟท์-บันไดเลื่อนอาคารเพลินจิต |
| จำกัด                        | เซ็นเตอร์                                |
+-----------------------------+----------------------------------------+
| Duratech Co.,Ltd.           | งานบำรุงรักษาระบบ Fire Alarm             |
|                             |                                        |
|                             | -   อาคารเพลินจิต เซ็นเตอร์                |
+-----------------------------+----------------------------------------+
| บริษัท ซิมลิงค์ จำกัด             | งานบำรุงรักษาระบบบริหารงานจอดรถยนต์ Park   |
|                             | Matic                                  |
+-----------------------------+----------------------------------------+
| บริษัท บางกอกฮิตาชิ เอริเวเตอร์   | งานบำรุงรักษาระบบลิฟต์อาคารดิเอราวัณกรุ๊ป      |
| จำกัด                        |                                        |
+-----------------------------+----------------------------------------+
| บริษัท ไพร์ม แอร์ จำกัด          | งานบำรุงรักษาระบบปรับอากาศ                |
|                             |                                        |
|                             | - อาคาร อัมรินทร์ พลาซ่า                   |
|                             |                                        |
|                             | -   อาคารเพลินจิต เซ็นเตอร์                |
+-----------------------------+----------------------------------------+
| บริษัท วินคอนเซาท์ แอนด์ ซัพพลาย  | งานบำรุงรักษาบันไดเลื่อน อาคาร เอราวัณ       |
| จำกัด                        | แบงค๊อก                                 |
+-----------------------------+----------------------------------------+
| Link Service                | งานบำรุงรักษาระบบปรับอากาศ อาคาร เอราวัณ   |
| (Thailand)Co.,Ltd.          | แบงค๊อก                                 |
+-----------------------------+----------------------------------------+
| บริษัท ล๊อกซ์เล่ย์ จำกัด (มหาชน)   | งานบำรุงรักษาเครื่อง Gondolar อาคารอัมรินทร์  |
|                             | พลาซ่า                                  |
+-----------------------------+----------------------------------------+
| บริษัท เอ็น พี เอส พาร์ท แอนด์    | งานบำรุงรักษาบันไดเลื่อน อาคาร อัมรินทร์ พลาซ่า |
| เซอร์วิส จำกัด                 |                                        |
+-----------------------------+----------------------------------------+
| บริษัท วิศวกรรมเคมี จำกัด        | เคมีเติม Cooling Tower                   |
+-----------------------------+----------------------------------------+

นอกจากนี้ บริษัทฯ ได้ปรับปรุงนโยบายด้านงานบริหารอาคาร โดยได้ว่าจ้างบริษัทที่มีประสบการณ์
และความชำนาญในด้านการบริหารอาคาร เข้ามาควบคุมดูแล บำรุงรักษาอุปกรณ์
และระบบอุปกรณ์ภายในอาคาร ตลอดจนบริหารจัดการเกี่ยวกับอาคารสถานที่ (Building
Management, Operation & Maintenance and Building Services)
ของอาคารสำนักงาน และศูนย์การค้า ตั้งแต่เดือนพฤศจิกายน 2547 ที่ผ่านมา
อันเป็นผลทำให้งานบริหารอาคารของบริษัทฯ ทั้งในด้านธุรการ, ด้านอาคารและสถานที่
ตลอดจนด้านวิศวกรรม เป็นไปอย่างมีประสิทธิภาพ

รายชื่อบริษัทฯ ที่ว่าจ้างบริหารจัดการอาคาร

+-----------------------------+----------------------------------------+
| ชื่อผู้รับจ้าง                    | ประเภทงาน                              |
+-----------------------------+----------------------------------------+
| บริษัท นันทวัน-มารูเซ่ จำกัด       | งานควบคุมดูแล บำรุงรักษาอุปกรณ์              |
|                             | และอาคารสถานที่                          |
|                             |                                        |
|                             | -   อาคาร เพลินจิต เซ็นเตอร์               |
|                             |                                        |
|                             | -   อาคาร ดิเอราวัณกรุ๊ป                   |
+-----------------------------+----------------------------------------+
| บริษัท พรีมัส (                 | งานควบคุมดูแล บำรุงรักษาอุปกรณ์              |
| ปรบริษัท พีมัส (ประเทศไทย) จำกัด | และอาคารสถานที่                          |
|                             |                                        |
|                             | -   อาคาร เอราวัณ แบงค๊อก                |
+-----------------------------+----------------------------------------+

(ข) ผลกระทบต่อสิ่งแวดล้อม

- ผลกระทบจากกระบวนการผลิตและวัสดุเหลือใช้

-ไม่มี-

- การควบคุมโดยหน่วยงานรัฐ

  บริษัทฯ และบริษัทย่อยจะต้องปฏิบัติตามพระราชบัญญัติควบคุมอาคารสูงและ ข้อกำหนด

  หรือประกาศของกรุงเทพมหานคร

- การดำเนินการของบริษัทเพื่อลดผลกระทบ

-ไม่มี-

- ผลการปฏิบัติจริงเปรียบเทียบกับอัตราสูงสุดตามกฎหมาย

-ไม่มี-

- ประวัติการกระทำผิดและแนวทางแก้ไข

-ไม่มี-